text: En la chambre le roi l'en mainent.
   De toutes pars joie demainent.
   Tout sont lié de sa revenue.
   Sa mere est contre lui corue
   Qui l'a baisié et acolé.
   Cléomadès a salué
   Le roi Marcadigas son pere
   Qui onques n'ot pensée avere,
   Et il li fist joie si grant
   Com peres doit faire à enfant.
   De savoir avoit desirrier
   Comment ses fiex revint arrier
   Et comment il a esploitié
   De Clarmondine, et besoignié.
  